AQShga “Alberto” to‘foni yaqinlashmoqda

AQShning Alabama, Florida va Missisipi shtatlarida “Alberto” subtropik to‘foni yaqinlashayotgani tufayli favqulodda vaziyat tartibi kiritilishi e'lon qilindi. 
Avvalroq Florida gubernatori Rik Skott kuchli yomg‘irlar va jiddiy toshqinlarga tayyor turish kerakligidan ogohlantirgan. 
AQShning to‘fonlarni kuzatish milliy markazi ma'lumotlariga ko‘ra, to‘fon AQShning janubi-sharqidagi bir nechta shtatlarga yomg‘irlar va kuchli shamol olib keladi. Hozirda to‘fon markazi Atlantika markazida joylashgan.
To‘fon AQSh sohillariga 27 may kechki vaqt yetib keladi va bungacha o‘z kuchining bir qismini yo‘qotadi.